***ΣΩΜΑΤΕΙΟ ΑΡΤΟΠΟΙΩΝ ΠΕΙΡΑΙΩΣ & ΝΗΣΩΝ***

***Δ.ΓΟΥΝΑΡΗ 21-23, 18531 ΠΕΙΡΑΙΑΣ ΠΕΙΡΑΙΑΣ 30/04/2020***

***ΤΗΛ : 210 4177.933 -- 210 4173.179***

[***www.fournosmethea.gr***](http://www.fournosmethea.gr) ***/ e-mail :sartopion@gmail.com***

***Α Ν Α Κ Ο Ι Ν Ω Σ Η***

***Αγαπητοί Συνάδελφοι,***

**Το τελευταίο διάστημα βιώσαμε ξαφνικά τεράστιες αλλαγές στην καθημερινότητά μας και όλα όσα ξέραμε ανατράπηκαν για μεγάλο χρονικό διάστημα, καθώς κληθήκαμε να αντιμετωπίσουμε μια πρωτόγνωρη κρίση.**

**Παρόλα αυτά όμως ο Φούρνος της Γειτονιάς και όλοι οι Συνάδελφοι, πιστοί στο λειτούργημά μας και τις αξίες μας, αποδεικνύουμε στην πράξη ότι και στα πιο δύσκολα δίνουμε ένα ηχηρό “παρών” και συνεχίζουμε να εξυπηρετούμε τους καταναλωτές μας, ανταποκρινόμενοι επάξια στις απαιτήσεις των ημερών.**

**Η ατομική ευθύνη και η κοινωνική συνείδηση είναι έννοιες αναγκαίες όσο ποτέ άλλοτε και αντιλαμβανόμαστε ότι αυτό που προέχει είναι η ΥΓΕΙΑ και η ΑΣΦΑΛΕΙΑ όλων μας.**

**Σας εφιστούμε την προσοχή να τηρείτε τις συστάσεις του ΕΟΔΥ και της Πολιτείας. Σας υπενθυμίζουμε ότι σύμφωνα, τόσο με τη σχετική εγκύκλιο για τα μέτρα πρόληψης κατά της διασποράς του κορωνοιού με αρ.πρωτ. Δ1γ/Γ.Π./Οικ19955/ 20-03-20, όσο και με τα τελευταία μέτρα που ανακοινώθηκαν, οι υπεύθυνοι των αρτοποιείων πρέπει να εξασφαλίζουν την τήρηση των μέτρων υγιεινής και ασφάλειας των τροφίμων, την τήρηση των μέτρων απολύμανσης των αρτοποιείων, την τήρηση των μέτρων υγιεινής των εργαζομένων, δίνοντας ιδιαίτερη έμφαση :**

* **στη χρήση προστατευτικής μάσκας σε όλο το προσωπικό**
* **στο πλύσιμο χεριών των εργαζομένων και χρήση γαντιών μιας χρήσης**
* **στην αυστηρή τήρηση αριθμού ατόμων που εισέρχονται στο αρτοποιείο**
* **στην ύπαρξη φιάλης αλκοολούχου διαλύματος με αντλία έγχυσης, σε ευκρινή θέση στην είσοδο καταστήματος για υγιεινή χεριών, προς χρήση των πελατών**

**Παρακαλούμε πολύ όπως τηρείτε τα μέτρα προστασίας καθώς γίνονται έλεγχοι από τα αρμόδια όργανα και, για τη μη συμμόρφωση, επιβάλλονται πρόστιμα.**

**Τέλος, σας προτείνουμε να είστε σε άμεση επαφή με τους λογιστές σας για την έγκαιρη ενημέρωσή σας, καθώς καθημερινά ανακοινώνονται νέες Πράξεις Νομοθετικού Περιεχομένου ή συμπληρωματικές των παλαιότερων, που ενδεχομένως να περιέχουν ευνοϊκές ρυθμίσεις για σας.**

***O ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ ΓΕΩΡΓΙΟΣ ΤΣΟΥΚΑΛΑΣ ΕΥΑΓΓΕΛΟΣ ΣΤΟΛΗΣ***